Γεννήθηκε το 1790 στις Σπέτσες, και ήταν πρωτότοκος γιος του Αναστασίου Κυριακού. Ασχολήθηκε με τη ναυτιλία από μικρή ηλικία, και ήταν από τα πρώτα μέλη που κατηχήθηκαν στη Φιλική Εταιρεία. Με την έναρξη της Επανάστασης απέκτησε τον τίτλο "Αντιναυάρχου των Σπετσών", τον οποίον διατήρησε για ολόκληρη τη διάρκεια του αγώνα. Με δικά του έξοδα, εξόπλισε το πλοίο του "Αχιλλεύς" το οποίο χρησιμοποιούνταν ως ναυαρχίδα, λαμβάνοντας μέρος σε όλες τις εκστρατείες του ελληνικού στόλου.